《秋日辞》
唐代·刘琏

秋暑退兮凉风生，日皓皓兮云冥冥。去乡离家兮远徂征。

郁结纡轸兮难为情。登高四望兮渺茫茫，天低垂兮湖水明。

蒲柳衰兮萧瑟，芰荷彫兮凄凉。思丘垄兮天一涯，中心悲兮莫我知。

莎鸡啼兮夜蝉语，星河粲兮萤火飞。援雅琴兮不成音，拊余玦兮当此时。

徙倚徬徨兮夜未央，奋飞不能兮道路长。想故山兮粳稻熟，栗开苞兮桂飘香。

白云英英兮在山冈。德容孔昭兮怀哉勿忘。

作者简介：刘琏（1348—1379）字孟藻，浙江青田(今属文成)人，刘基之长子。生于元惠宗至正八年，卒于明太祖洪武十二年，年三十二岁。有文行。洪武十年，（1377）为考功监丞，兼试监察御史。出为江西布政司右参政，为胡惟庸党所胁，堕井死。琏工诗，词旨高雅。而运思深挚。著有自怡集一卷，《四库总目》行于世。